AJAVAATLEJAD Amir Tsarfati ja Jonathan Hessen
Shalom! Olen Jonathan Hessen. Vaatate saadet Ajavaatlejad.
Meiega ühineb USAst
mu sõber ja vend Amir Tsarfati. Kuidas läheb?
Shalom! Tänan, hästi.
Paljud vaatajad on küsinud,
miks on saade eetris nädal hiljem.
Sul oli probleeme tervisega. Nüüd on sul parem.
Täpselt. Olin mõne päeva voodis.
Ma ei tundnud end hästi.
Nüüd olen paranenud ja olen selle eest tänulik.
Alustame saadet palvega.
Loeme seejärel tänase psalmi ja arutame oma tähelepanekuid.
Selge.
Isa, täname Sind selle eest, et oled kõige Issand.
Oled loonud taevad ja maa.
Oled teinud meid ja oleme Sinu jaoks.
Palume, et tooksid vaatajaile saate kaudu lohutust ja lootust,
kui me ümber on nii palju meeleheidet ja vajadust lootuse järele.
Isa, nii palju on katkisust ja lootusetust,
ning hirmu inimeste südameis maailma eri paigus.
Jätka meie südameis tööd oma Sõna kaudu.
Sinu Sõna on tõde ja peame laskma sel end pühitseda.
Täname Sind selle saate eest! Palume, et õnnistaksid seda.
Jeesuse nimel, aamen. - Aamen ja aamen.
Alustame psalmiga 90.
Võite meiega kodudes ühineda.
Loen esmalt heebrea keeles,
või tegelikult loeb Amir heebrea keeles.
Ja mina seejärel sama inglise keeles NKJV piiblitõlkest.
Võid alustada.
See on ainus Moosese kirjutatud psalm.
Seetõttu on see ka Piibli vanim psalm.
"Moosese, jumalamehe palve.
Issand, sina oled meile olnud eluasemeks põlvest põlve.
Enne kui mäed sündisid ja kui maa ja maailm loodi,
oled sina, Jumal, igavesest igavesti.
Sina viid inimese jälle põrmu
ja ütled: 'Tulge tagasi, inimlapsed!'
Sest tuhat aastat on sinu silmis nagu eilne päev,
kui see on möödunud, ja nagu vahikord öösel.
Sa uhud nad ära, nad on nagu uni,
nagu rohi, mis hommikul haljendab.
See õitseb hommikul ja haljendab, õhtul see närtsib ja kuivab ära.
Sest sinu viha tõttu me lõpeme ja su vihaleegist me ehmume.
Sa paned meie pahateod enese ette,
meie salapatud oma palge valguse ette.
Sest kõik meie päevad mööduvad su raevu all,
meie aastad lõpevad nagu ohe.
Meie päevade mõõt on seitsekümmend aastat
ja kui keegi on tugev, kaheksakümmend aastat,
ja parimal puhul on need ometi vaev ja häda.
Jah, see möödub kähku ja me lendame ära.
Kes tunneb su viha tugevust ja su raevu,
nõnda nagu sind tuleb karta?
Õpeta meid meie päevi arvestama,
et me saaksime targa südame!
Pöördu tagasi, Issand! Oh kui kaua? Halasta oma sulaste peale!
Täida meid hommikul oma heldusega,
siis me hõiskame ja oleme rõõmsad kogu oma eluaja!
Rõõmusta meid nii palju päevi, kui sa meid vaevasid,
nii palju aastaid, kui me nägime õnnetust!
Saagu nähtavaks su töö su sulastele ja nende lastele su auhiilgus!
Issandal, meie Jumalal, olgu lahke meel meie vastu!
Meie kätetööd ta kinnitagu meile! Kinnita meie kätetööd!"
"Moosese, jumalamehe palve.
Issand, sina oled meile olnud eluasemeks põlvest põlve.
Enne kui mäed sündisid ja kui maa ja maailm loodi,
oled sina, Jumal, igavesest igavesti.
Sina viid inimese jälle põrmu
ja ütled: 'Tulge tagasi, inimlapsed!'
Sest tuhat aastat on sinu silmis nagu eilne päev,
kui see on möödunud, ja nagu vahikord öösel.
Sa uhud nad ära, nad on nagu uni,
nagu rohi, mis hommikul haljendab.
See õitseb hommikul ja haljendab,
õhtul see närtsib ja kuivab ära.
Sest sinu viha tõttu me lõpeme
ja su vihaleegist me ehmume.
Sa paned meie pahateod enese ette,
meie salapatud oma palge valguse ette.
Sest kõik meie päevad mööduvad su raevu all,
meie aastad lõpevad nagu ohe.
Meie päevade mõõt on seitsekümmend aastat
ja kui keegi on tugev, kaheksakümmend aastat,
ja parimal puhul on need ometi vaev ja häda.
Jah, see möödub kähku ja me lendame ära.
Kes tunneb su viha tugevust ja su raevu,
nõnda nagu sind tuleb karta?
Õpeta meid meie päevi arvestama,
et me saaksime targa südame!
Pöördu tagasi, Issand! Oh kui kaua? Halasta oma sulaste peale!
Täida meid hommikul oma heldusega,
siis me hõiskame ja oleme rõõmsad kogu oma eluaja!
Rõõmusta meid nii palju päevi, kui sa meid vaevasid,
nii palju aastaid, kui me nägime õnnetust!
Saagu nähtavaks su töö su sulastele ja nende lastele su auhiilgus!
Issandal, meie Jumalal, olgu lahke meel meie vastu!
Meie kätetööd ta kinnitagu meile! Kinnita meie kätetööd!"
Aamen ja aamen.
Üks asi, mis mind siin muuhulgas puudutab--
Psalmides on palju asju, mis puudutavad.
Mooses on siin väga väsinud mees. Seda on näha.
Aga ta ütleb salmis 12:
"Õpeta meid meie päevi arvestama,
et me saaksime targa südame!"
Neil päevadel on eriti sobilik Efefslaste 5:16.
"Kasutades aega õigesti, sest päevad on kurjad."
Kasutagem aega õigesti. Õpeta meid päevi õigesti arvestama.
Ärgem raisakem aega tühistele asjadele.
Aeg läheb väga kiiresti. Mooses ütleb,
et enne kui märkamegi, oleme juba 70- või 80-aastased.
Päevad vähenevad kiiresti.
Andku Jumal meile tarkust oma päevi õigesti arvestada.
Palume Tal õpetada meid oma päevi õigesti arvestama
ja oma aega õigesti kasutama, sest päevad on kurjad. - Aamen.
Mooses küsib lisaks:
"Issand, millal Sa tagasi tuled? Millal sa meid enda juurde võtad?
Tahame siit juba ära pääseda."
Seda mõtet kuuleb tihti.
Me kõik ootame innukalt Tema juurde pääsemist.
Läheme Habakuki raamatusse.
Peatükk 2, salmid 3-4.
Habakuk 2:3-4.
Loe sina, Amir.
Tahan vaid öelda, et läbi kogu Piibli
otsib Jumal neid, kes ootavad innukalt Tema naasmist.
See, et siit ära tahame, on väga piibellik mõte.
Kuid mitte masenduse tõttu või oma käe läbi,
vaid seetõttu, et ootame Teda endale järgi.
Habakuk 2:3 on lipulaeva salm
kõigile neile, kes arvavad, et Jumal on hiljaks jäänud.
Täpselt. Habakuk 2:3-4.
"Sest nägemus ootab küll oma aega, aga ta ruttab lõpu poole ega peta.
Kui ta viibib, siis oota teda, sest ta tuleb kindlasti ega kõhkle.
Vaata, kes on isemeelne, selle hing ei ole siiras ta sees;
aga õige elab oma usust."
Minu meelest on seegi tähtis salm. - Väga tähtis.
"Sest nägemus ootab küll oma aega."
Sellele on määratud aeg.
Salm jätkub: "Aga ta ruttab lõpu poole ega peta."
Teisisõnu - viimase sõna ütleb Jumala Sõna.
See on tõsi. Ta ei saa valetada.
Habakuk jätkab: "Kui ta viibib, siis oota teda,
sest ta tuleb kindlasti ega kõhkle."
Kui arvame, et Jumal on hiljaks jäänud, siis ootame,
sest Ta ei jää kunagi hiljaks. Mitte kunagi.
Meie meelest võib ta olla hiljaks jäänud,
kuid Jumal on alati graafikus.
Me lihtsalt ei tea Jumala määratud aegu.
Ta on teinud mõned asjad teatavaks. Osa asju teab vaid Tema.
Ükski inimene ei teadnud näiteks, millal Jeesus sünnib.
Piibel räägib, et määratud ajal
jäi Maarja lapseootele ja sünnitas Poja.
Jumal teadis täpselt, millal see juhtub.
Ta ei öelnud inimestele täpset päeva, kuud või aastat.
Kui see saabus, oli see määratud aeg.
Määratud hetk on ka see, kui Ta meile järele tuleb.
Me ei tea seda, kui Piibel õhutab meid iga hetk valmis olema.
Nii me peame elama.
Minu meelest on tähtis rõhutada ka seda,
et peame olema alandlikud,
sest maailmas, kus elame,
peame peegeldama Kristust neile, kes veel ei mõista.
Absoluutselt.
Siin öeldakse: "Vaata selle rahva hing on uhke ja pole sirge;
kuid õige elab usust." (ingl. k)
See on seotud salmiga 3.
Peame olema alandlikud Kristuses ja teadma, et Ta tuleb meile järgi.
Seetõttu ei pea me pidevalt soiguma: "Meie läheme. Teie jääte."
Peame tegutsema Jumala töös ennetavalt, nagu ütleb Efeslaste 2:10:
"Oleme tema kätetöö,
loodud Kristuses Jeesuses headeks tegudeks."
Sul on õigus. Lisaks ütleb Piibel, et oleme Kristuse saadikud.
2. Korintlaste 5:20 ütleb:
"Meie oleme nüüd Kristuse käskjalad,
otsekui Jumal ise julgustaks meie kaudu.
Me palume Kristuse asemel: Andke endid lepitada Jumalaga!"
Meie eesmärk siin on jõuda teisteni
ja õhutada neid Jumalaga ära leppima.
Ei tasu eristada: "Meie läheme ja teie jääte."
Meie ülesanne siin saadikutena on esindada Teda
ja õhutada inimesi laskma end lepitada.
Enne kui kaamerad käima läksid, rääkisid kirjakohast 2. Peetruse 3:8-9.
Minu meelest vastab see
Habakuki 2. peatüki salmile 4.
Ja...
Kas tahad seda lugeda? - Loe sina.
Loen ingliskeelse teksti.
Pidagem meeles ka Psalmi 90.
Jumalale on 1000 aastat nagu üks päev.
"Aga selle juures, mu armsad, ärgu jäägu teie eest varjule,
et Issanda juures on üks päev nagu tuhat aastat
ja tuhat aastat nagu üks päev.
Issand ei viivita tõotust täitmast,
nii nagu mõned peavad seda viivitamiseks,
vaid tema on teie vastu pikameelne, sest ta ei taha, et keegi hukkuks,
vaid et kõik jõuaksid meeleparandusele."
Kui hämmastav, et Jumala ajastus põhineb Jumala halastusel,
Jumala südamel ja armastusel maailma vastu.
Meie arvame "Tahame juba ära. Vii meid minema."
Jumal ütleb täpselt nagu Paulusele Korintose linnas:
"Mul on siin linnas palju rahvast."
Paulus tahtis lahkuda.
Jumal ilmus talle öösel nägemuses ja ütles:
"Jää veel siia. Ole julge!
Mul on siin linnas palju rahvast."
Meil peab olema sama hoiak, kui on raske ja masendav.
Tuleb meeles pidada, et meie ainsaks eesmärgiks siin
Kristuse suursaadikutena on anuda teisi,
et nad laseksid end Jumalaga lepitada.
Jumal pole veel meiega lõpetanud,
sest soovib, et keegi ei läheks hukka.
Surm on patu palk.
Jumal tahab, et teaksime,
et patu probleemile on lahendus. Ta lahendas selle lõplikult.
Piisab vaid Temasse uskumisest.
Usk Temasse, kes suri meie eest, et kanda meie eest karistus,
annab meile jõu patu võitmiseks ja võidukalt elamiseks.
Ilma usuta on see võimatu.
Kõige selle valguses -
need tõdemused võtavad tummaks. Jumal on nii hea.
Sest nõnda on Jumal maailma armastanud, et andis oma ainsa Poja,
et ükski, kes Temasse usub, ei läheks hukka,
vaid saaks igavese elu.
Inimesed kõikjal meie ümber pere- ja sõpruskondades
on selles fakti suhtes
teadmatuses.
Ja see käib meie kaudu. Oleme astjad, keda Jumal kasutab,
enda peegeldamiseks meie ümber ja meie peredele.
Peame laskma Tal enda kaudu töötada
alandlikult, õigsuses ja usus.
Kasutagem oma aega õigesti.
"Õpeta meid oma päevi õigesti arvestama."
Iga päev on tähtis, seni kui siin oleme.
Kuigi tahaksin rääkida veel Habakuki 3. peatükist
ja salmidest 2-5,
isegi kuni 6. salmini,
siis meil pole palju aega, ja tahaksin, et keskendume ajale,
kus praegu elame.
Pidevalt toimub midagi. Nii et jätan selle ootama.
Käsitleme seda järgmises saates, mis tuleb samas formaadis.
Asume aktuaalsete sündmuste juurde.
Iisraelil piisab väljakutseid
nii põhjas, lõunas kui idas.
Geopoliitiline olukord on väga intrigeeriv.
Jälgin seda stseeni iga päev mitmest erinevast vaatenurgast.
On hämmastav näha, kuidas luuakse koalitsioone,
aeglaselt ja astmeliselt, kuid kindlalt.
Need on joondumas Piibli prohveteeringutega.
Ma ei väida, et meil oleks juba käes
lõplik Piiblis kirjeldatud olukord.
Tahaksin kuulda sinu nägemust Piibli vaatevinklist asjade suhtes.
Oleme rääkinud siin TV7s juba kaua
Iraani, Süüria, Liibanoni
ja Türgi olukorrast.
Kõik tuleb tasapisi nähtavale,
osana Afganistani olukorra arenemisest.
Näeme juba, et al-Qaeda teeb comeback'i.
"Dawla al-Islamiya fi Iraq wa es-Sham Vilayat Khorasan",
mida kõik miskipärast ISIS K-ks nimetavad,
on kasvanud välja Talebanist.
Rühmituse juhid on hõimujuhid Khorasani piirkonnast,
ühest Afganistani provintsist. Nad olid Talebani juhid,
kes otsustasid vanduda truudust Abu Bakr al-Baghdadile.
Al-Baghdadi tõusis 2014. a ISISe juhiks.
Kõige taustal on muidugi USA otsus,
mis tehti kaua aega tagasi, nagu tead.
Ameeriklaste põhirõhk on siirdumas itta, Hiina poole.
Seepärast revideeritakse USAs globaalset hoiakut
kulude ümbersuunamiseks ja vägede liigutamiseks paikadesse,
mida Valge Maja ja Pentagon peavad olulisimaks
USA ja Hiina suurvõimude konkurentsi kontekstis.
Irooniline on siin see,
et kui USA oma väed Afganistanist välja viis
ning püüab kolida varusid ja vägesid itta,
kuulutas Taleban juba,
et laseb Hiinal ja Türgil Afganistani ülesehitamises osaleda,
mis avas neile sissepääsu.
Ka Pakistan ja Iraan osalevad selles protsessis.
Joondumas on erinevad riigid ja rühmitused,
kes on ülimalt pühendunud
nii Iisraeli kui Lääne hävitamisele.
Milline on Piibli perspektiiv
praegu areneva olukorra suhtes?
Täpselt. Kogu maailmas juhtub pidevalt mitmeid asju.
Maade vahel tekivad koalitsioonid ja teised tähtsad asjad.
Kuid Piibel räägib meile,
vähemalt Piibli prohveteeringute aspektist,
et need ei puuduta otseselt maadevahelisi suhteid,
vaid üksnes seda, kuidas kõik on seotud Iisraeli rahva ja maaga.
Kõik Piibli prohveteeringud on seotud sellega.
Iga välisjõude puudutav prohveteering Piiblis on seotud Iisraeliga.
Kui uurime praegust olukorda,
peame esitama küsimuse.
On tõsi, et sünnivad koalitsioonid.
Teame, et Hiina tegi Talebaniga salaja juba varem koostööd,
tagamaks, et saab oma osa mineraalainete varudest.
Sellega on seotud mitmeid asju.
Keskseim küsimus USA taandumises Afganistanist,
on selle mõju Iisraelile. See on Piibli perspektiiv.
Sõltumata sellest, kas oleme sellega nõus või mitte,
aga Ameerikat nähakse hetkel nõrgana.
Kas see on tõsi või mitte, sellel pole vahet.
Vahe on vaid selles, kuidas teised maad seda näevad.
Seda võib selgelt näha sellest, kuidas hiired urgudest välja hiilivad.
Põhja-Korea on taaskäivitamas oma tuumatehast.
Hiina käsib kõigil oma territooriumile tulijail
sellest ette teatada ja Hiinalt luba oodata.
Iraan rikastab uraani tasemele, mis on-- Ja täiesti avalikult.
Minu meelest on tähtis selgitada lühidalt üht asja.
Kujutluspilt Ameerika nõrkusest
pole tingimata seotud selle võimega teisi riike hävitada.
USA on-- - Ei ole jah.
USA sõjaline jõud on täiesti omaette klassist.
Nende kaitseeelarve on ca 780-800 miljardit USA dollarit.
Suuruselt järgmine eelarve on Hiinal - 240 miljardit.
Kuid tal pole poliitilist tahet. - Olen täiesti nõus.
Samuti pole neil rahva toetust.
Valitsusel ja otsustajail pole rahva toetust
sõjaliste vahendite kasutamiseks.
Kuid Ameerikas juhib armeed president.
Erinevalt Iisraelist, on Ameerika president,
vaatamata oma tsiviilstaatusele, armee ülemjuht.
Sellest johtuvalt - kui president on nõrk,
peetakse kogu riiki nõrgaks.
Tema otsuseid nähakse nõrkadena.
Ma ei väitnud, et USA relvajõud on nõrgad. Vastupidi.
Aga ütlen seda, et USAd peetakse nõrgaks,
sõltuvalt poliitiliste tahkude ja presidentide otsustest
ja sellest, kuidas neid tehakse. Ja president on ülemjuht.
Tuumküsimus on see, et USAd nähakse, rõhutan - nähakse,
Venemaal, Hiinas, Iraanis, Põhja-Koreas ja isegi Türgis
praegusel hetkel nõrgana.
See on nende nägemus. Pole vahet, kas see tõele vastab.
Taju on Lähis-Idas kõige olulisem. See on alati nii olnud.
Juhtuski nii,
et kohe, kui taandumise nurjumine hakkas ilmsiks saama,
teatasid iraanlased Twitteris meile ja meie kohta:
"Vaadake, mis juhtus.
Kas saate usaldada oma patrooni ja liitlast Ameerikat?"
Hiinlased teatasid Twitteris Taivanile: "Vaadake, mis toimub.
Teie kaitsja ja liitlane on nii nõrk."
Keskseim on see, et ka Iisraeli peetakse nõrgaks,
kuna Ameerikat peetakse nõrgaks.
Asi on tajumises. Miks ma seda mainin?
Piibellikult oleme rääkinud sellest mitu kuud.
Järgmiseks tuleb Piibli prohveteeringute järgi
Venemaa, Türgi ja Iraani rünnak.
Sellest räägivad Hesekieli 38. ja 39. peatükk.
Meie siin teame, et kui Ameerikas oleks tugev president,
keda tõeliselt kardetaks,
siis ma ei usu, et need kolm riiki lähitulevikus midagi teeksid.
Iisrael on kukkunud maailma tugevaimate sõjajõudude nimekirjas
8. kohalt 20. kohale.
Meist eespool on Iraan, Egiptus ja isegi Saudi Araabia,
kui võrreldakse maade armeede tugevust.
Ma ei väida, kas see peab paika või ei.
Ütlen vaid, et nii nähakse meid väljastpoolt.
Meie saateaeg on kahjuks otsakorral.
Jätkame edasistes saadetes vestlust
eriliselt just sel teemal. Minu meelest on oluline,
et kõik kuuleksid ja mõistaksid asju Piibli perspektiivist.
Kahjuks peame siinkohal lõpetama.
Kuigi olukord on üsna tormiline,
teame, et Iisraeli Jumal on tugev
ja jääb tugevaks. Talle kuulub kõik võim.
Aitäh, Amir.
Kohtumiseni järgmises saates,
mis tuleb üsna varsti.
Aitäh, head vaatajad!
Kohtume peagi Ajavaatlejate saates. Shalom!
Tõlge: Monika Jaaguri